ช่วยสรุปเรื่อง "3 องค์ประกอบสร้างกลยุทธ์ทำกำไรในตลาดหุ้น" ให้หน่อยค่ะ
องค์ประกอบที่ 1 : รู้จักวิธีการเทรดของตัวเองอย่างถ่องแท้ (Have your method) เทรดเดอร์ระดับโลกหลายท่านพูดตรงกันว่า “คุณต้องรู้จักวิธีการเทรดของตัวเองอย่างถ่องแท้” ตีความง่าย ๆ ก็คือ คุณต้องมีอาวุธคู่ใจของตัวเอง เมื่อผมรู้ในข้อนี้ ทำให้ผมรู้ซึ้งเลยว่า ที่ผมยังทำไม่ได้ นั่นก็เพราะ ผมไปอ่านสิ่งที่ไม่จำเป็นเยอะเกินไป!! ผมเที่ยวไปศึกษาทุกอย่างที่เป็นการวิเคราะห์ทางเทคนิค รู้จัก indicator ทุกตัว, รู้จัก Signal เป็น สิบ ๆ แบบ แต่ไม่ชำนาญสักแบบ สรุปก็คือ เทรดเดอร์ระดับโลก รวมทั้งผมกำลังจะบอกคุณว่า “คุณต้องเลือกเอาสักอย่างครับ” ไม่จำเป็นต้องรู้ทุกแบบ เอาแบบที่ถนัด แบบที่ใช้แล้วได้กำไร แล้วเลือกใช้แบบนั้นต่อไป เทรดให้อยู่ใน Zone ที่ตัวเองชำนาญพอ (พูดง่าย ๆ คือ เลือกเอาแบบที่สบายใจ) องค์ประกอบที่ 2 : รู้จักวิธีบริหารพอร์ต (Have a money management) สิ่งนี้แหละครับที่ทำให้ผม งง ในตอนแรก บริหารพอร์ตไปทำไม เรามาเทรดเพื่อทำกำไรในตลาด แค่ซื้อถูก ขายแพง ก็พอแล้วมั้ง แค่นี้มันก็ได้กำไรแล้วนะ จะบริหารพอร์ตไปทำไมกัน ? ประเด็นมันอยู่ตรงนี้ครับ คุณไม่สามารถ ซื้อถูก-ขายแพง ได้ตลอด พอเป็นอย่างนี้ ก็เลยขาดทุน และพอขาดทุนมากเข้าก็ล้างพอร์ต อย่างนี้คงจะเรียกว่าเข้ามา “เก็งกำไร” ไม่ได้แล้ว คงต้องเรียกว่าเข้ามา “เก็งขาดทุน” จริงไหมครับ สรุปนะครับ เทรดเดอร์ระดับโลกกำลังบอกคุณว่า คุณต้องมีวิธีบริหารพอร์ตครับ เพื่อให้คุณมีเงินซื้อหุ้นตอนที่โอกาสทำกำไรเข้ามา!! ย้ำนะครับ คุณต้องมีเงินซื้อหุ้น ตอนที่มีโอกาสทำกำไร เพราะ ถ้าคุณไม่มีเงินในพอร์ต คุณจะทำกำไรได้ยังไง จริงไหมครับ!! องค์ประกอบที่ 3 : รู้ใจตัวเอง (Have successful mindset) เทรดเดอร์ระดับโลกพูดตรงกันว่า “การรู้ใจตัวเอง” เป็นสิ่งสำคัญที่สุด ในการก้าวเป็นเทรดเดอร์ที่ประสบความสำเร็จ ทุกอย่างเริ่มที่ความคิดเรา การควบคุมอารมณ์ในการเทรดเป็นเรื่องสำคัญ เพราะเราไม่สามารถควบคุมตลาดได้ ตลาดเป็นสถานการณ์ภายนอกที่เราต้องเจอ แต่เราสามารถควบคุมภายในให้ตอบสนองต่อสถานการณ์เหล่านั้นได้
สรุปสิ่งที่เทรดเดอร์จะบอกกับคุณก็คือ คุณต้องรู้ใจตัวเอง การรู้ใจตัวเองจะทำให้คุณมีวินัย มีความอดทนในการเทรด เพราะ คุณจะเป็นเทรดเดอร์ที่ประสบความสำเร็จได้ คุณต้องทำตัวเองให้คู่ควรกับความสำเร็จนั้น หรือพูดง่าย ๆ ก็คือ คุณต้องเป็นคนที่สำเร็จทางความคิดก่อนนั่นเอง ครับ
3 องค์ประกอบสร้างกลยุทธ์ทำกำไรในตลาดหุ้น

1. รู้จักวิธีการเทรดของตัวเองอย่างถ่องแท้ ต้องมีอาวุธคู่ใจของตัวเอง การอ่านสิ่งที่ไม่จำเป็นเยอะเกินไปทำให้ไม่ชำนาญสักที สรุปคือ ต้องเลือกเอาสักอย่าง ไม่จำเป็นต้องรู้ทุกแบบ เอาแบบที่ถนัด ใช้แล้วได้กำไร แล้วเใช้แบบนั้นต่อไป เทรดให้อยู่ใน Zone ที่ตัวเองชำนาญ

2. รู้จักวิธีบริหารพอร์ต ประเด็นอยู่ตรงที่ไม่สามารถซื้อถูก-ขายแพง ได้ตลอด เลยขาดทุน และพอขาดทุนมากก็ล้างพอร์ต เก็งกำไรไม่ได้แล้ว ดังนั้นต้องมีวิธีบริหารพอร์ต เพื่อมีเงินซื้อหุ้นตอนที่โอกาสทำกำไรเข้ามา เพราะถ้าไม่มีเงินในพอร์ต จะทำกำไรได้ยังไง

3. รู้ใจตัวเอง เป็นสิ่งสำคัญที่สุดในการเป็นเทรดเดอร์ที่ประสบความสำเร็จ ทุกอย่างเริ่มที่ความคิดเรา การควบคุมอารมณ์เป็นเรื่องสำคัญ เพราะไม่สามารถควบคุมตลาดได้ แต่เสามารถควบคุมภายในให้ตอบสนองต่อสถานการณ์ได้ 

สรุปคือ การรู้ใจตัวเองจะทำให้มีวินัย มีความอดทน เพราะการเป็นเทรดเดอร์ที่ประสบความสำเร็จต้องทำตัวเองควรกับความสำเร็จ
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน